पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य मंत्रालय ने बिना किसी पहचान रहने पर भी टीकाकरण करने का निर्देश जारी कर दिया है। इसके मुताबिक ऐसे लोगों के लिए टीकाकरण का विशेष सत्र आयोजित कर कोविन एप में पंजीकृत किया जाएगा। इन लोगों की पहचान करने की जिम्मेदारी जिला प्रशासन की होगी। जिलास्तर के नोडल पदाधिकारी और टास्क फोर्स लाभार्थियों की पहचान करेगा। इसकी जानकारी सीएस डॉ. राकेश चंद्र सहाय वर्मा ने दी। बताया कि अब तक वैक्सीन लेने के लिए लोगों से आधार कार्ड, वोटर आईडी कार्ड, पासपोर्ट, ड्राइविंग लाइसेंस, पैन कार्ड, एनपीआर कार्ड या पेंशन पेपर में से किसी एक पहचान पत्र का होना अनिवार्य होता था। लेकिन, मंत्रालय के आदेश के बाद अब बिना किसी पहचान पत्र के भी लोग टीका ले सकेंगे।
इस श्रेणी में बुजुर्ग, साधु-संत, जेल में बंद कैदी, मानसिक अस्पतालों में भर्ती मरीज, वृद्धाश्रम के लोग, सड़क पर रहने वाले बेघर और पुनर्वास केन्द्रों में रह रहे मरीज शामिल होंगे। ऐसे लोगों की पहचान करने में अल्पसंख्यक विभाग, सामाजिक न्याय विभाग व समाज कल्याण विभाग भी सहयोग करेगा। इन लोगों का कोविन एप में पंजीकरण कराया जाएगा। जिसमें लाभार्थी का नाम, जन्म का साल और लिंग दर्ज कराया जाएगा। मोबाइल नंबर और पहचान पत्र की अनिवार्यता नहीं होगी। इसका सत्यापन फेसिलिटेटर करेंगे, जिसके बाद लोगों को टीका दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn